ที่ นร 1008.1/ว 19                                                       

สํานักงาน ก.พ.

ถนนติวานนท์ จังหวัดนนทบุรี 11000

26 ธันวาคม 2555

 

เรื่อง     การกําหนดอัตราเงินเดือนสําหรับคุณวุฒิที่ ก.พ. รับรอง

เรียน    (เวียนกระทรวง กรม จังหวัด)

อ้างถึง   หนังสือสํานักงาน ก.พ. ด่วนที่สุด ที่ นร 1008.1/ว 3 ลงวันที่ 21 มีนาคม 2555


อื่นๆ -           ตามหนังสือที่อ้างถึง ก.พ. ได้กําหนดหลักเกณฑ์และวิธีการกําหนดอัตราเงินเดือนสําหรับคุณวุฒิที่ ก.พ. รับรองเพื่อการบรรจุและแต่งตั้งข้าราชการพลเรือนสามัญ โดยปรับปรุงอัตราเงินเดือนให้สูงขึ้น รวมทั้งกําหนดอัตราเงินเดือนสําหรับผู้ที่ได้รับการบรรจุและแต่งตั้งเป็นข้าราชการพลเรือนสามัญก่อนวันที่ 1 มกราคม 2555 มาเพื่อส่วนราชการทราบและถือปฏิบัติ นั้น

          บัดนี้ ก.พ. พิจารณาเห็นว่า เพื่อให้การบริหารทรัพยากรบุคคลมีประสิทธิภาพและเสริมสร้างความเป็นธรรมให้แก่ข้าราชการที่ได้รับผลกระทบจากการกําหนดอัตราเงินเดือนดังกล่าว จึงกําหนดหลักเกณฑ์และวิธีการกําหนดอัตราเงินเดือนสําหรับคุณวุฒิที่ ก.พ. รับรองเพิ่มเติม ไว้ดังต่อไปนี้

          1. ในกรณีที่ ก.พ. อนุมัติให้แต่งตั้งข้าราชการพลเรือนสามัญซึ่งมีคุณสมบัติต่างไปจากคุณสมบัติเฉพาะสําหรับตําแหน่งประเภทวิชาการ หรือตําแหน่งประเภททั่วไป ตามพระราชบัญญัติระเบียบข้าราชการพลเรือน พ.ศ. 2551 ให้นําหลักเกณฑ์และวิธีการกําหนดอัตราเงินเดือนสําหรับคุณวุฒิที่ ก.พ. รับรอง เพื่อการบรรจุและแต่งตั้งเป็นข้าราชการพลเรือนสามัญที่ใช้อยู่ในขณะนั้นมาใช้บังคับ โดยให้ดําเนินการตามสิ่งที่กําหนดในสิ่งที่ส่งมาด้วยของหนังสือสํานักงาน ก.พ. ด่วนที่สุด ที่ นร 1008.1/ว 31 ลงวันที่ 17 กันยายน 2553 ข้อ 3.1 และข้อ 3.2 และตามที่กําหนดในสิ่งที่ส่งมาด้วยของหนังสือสํานักงาน ก.พ. ด่วนที่สุด ที่ นร 1008.1/ว 3 ลงวันที่ 21 มีนาคม 2555 ข้อ 2.1 และข้อ 2.2 ดังนี้

                    1.1 ข้าราชการพลเรือนสามัญซึ่งดํารงตําแหน่งนักวิชาการที่ดิน เจ้าพนักงานปกครอง นายตรวจศุลกากร เจ้าหน้าที่ตรวจสรรพสามิต สมุห์บัญชีอําเภอ และพยาบาลเวชปฏิบัติ อยู่ก่อนวันที่ 11 ธันวาคม 2551 และ ก.พ. ได้จัดตําแหน่งให้ดํารงตําแหน่งประเภทวิชาการตามพระราชบัญญัติระเบียบข้าราชการพลเรือน พ.ศ. 2551 โดยเป็นผู้ไม่มีคุณวุฒิระดับปริญญาที่กําหนดในมาตรฐานกําหนดตําแหน่งสําหรับตําแหน่งประเภทวิชาการ ให้ได้รับการปรับเงินเดือนเพิ่มขึ้นตามคุณวุฒิปริญญาตรี (หลักสูตรกําหนดเวลาศึกษาไม่น้อยกว่า 4 ปี)

                    1.2 ข้าราชการพลเรือนสามัญผู้ใดเป็นผู้มีคุณวุฒิระดับปริญญาและ ก.พ. ได้จัดตําแหน่งให้ดํารงตําแหน่งประเภททั่วไปตามพระราชบัญญัติระเบียบข้าราชการพลเรือน พ.ศ. 2551 โดยไม่มีคุณวุฒิประกาศนียบัตรวิชาชีพหรือคุณวุฒิอย่างอื่นที่กําหนดในมาตรฐานกําหนดตําแหน่งสําหรับตําแหน่งประเภททั่วไป ให้ได้รับการปรับเงินเดือนเพิ่มขึ้นตามคุณวุฒิประกาศนีบัตรวิชาชีพชั้นสูง (ปวส.)

                    1.3 ข้าราชการพลเรือนสามัญผู้ใด ก.พ. ได้จัดตําแหน่งให้ดํารงตําแหน่งประเภททั่วไปตามพระราชบัญญัติระเบียบข้าราชการพลเรือน พ.ศ. 2551 โดยเป็นผู้ไม่มีคุณวุฒิประกาศนียบัตรวิชาชีพหรือคุณวุฒิอย่างอื่นตามทีกําหนดในมาตรฐานกําหนดตําแหน่งสําหรับตําแหน่งประเภททั่วไป และไม่มีคุณวุฒิระดับปริญญา ให้ได้รับการปรับเงินเดือนเพิ่มขึ้นตามคุณวุฒิประกาศนียบัตรวิชาชีพ (ปวช.)

                    1.4 ผู้ใดโอนมาบรรจุและแต่งตั้งเป็นข้าราชการพลเรือนสามัญ ตามมาตรา 64 แห่งพระราชบัญญัติระเบียบข้าราชการพลเรือน พ.ศ. 2551 และ ก.พ. ได้อนุมัติให้แต่งตั้งให้ดํารงตําแหน่งประเภททั่วไป โดยเป็นผู้ไม่มีคุณวุฒิประกาศนียบัตรวิชาชีพหรือคุณวุฒิอย่างอื่นตามที่กําหนดในมาตรฐานกําหนดตําแหน่งสําหรับตําแหน่งประเภททั่วไป และไม่มีคุณวุฒิระดับปริญญา ให้ได้รับการปรับเงินเดือนเพิ่มขึ้นตามคุณวุฒิประกาศนียบัตรวิชาชีพ (ปวช.)

          2. ในกรณีที่ ก.พ. ปรับปรุงคุณวุฒิที่กําหนดในมาตรฐานกําหนดตําแหน่งหรือพิจารณารับรองคุณวุฒิใดใหม่ ให้นําหลักเกณฑ์และวิธีการกําหนดอัตราเงินเดือนสําหรับคุณวุฒิที่ ก.พ. รับรองเพื่อการบรรจุและแต่งตั้งเป็นข้าราชการพลเรือนสามัญที่ใช้อยู่ในขณะนั้นมาใช้บังคับ โดยให้ดําเนินการตามที่กําหนดในสิ่งที่ส่งมาด้วยของหนังสือสํานักงาน ก.พ. ด่วนที่สุด ที่ นร 1008.1/ว 31 ลงวันที่ 17 กันยายน 2553 ข้อ 3.1 และข้อ 3.2 และตามที่กําหนดในสิ่งที่ส่งมาด้วยของหนังสือสํานักงา ก.พ. ด่วนที่สุด ที่ นร 1008.1/ส 3 ลงวันที่ 21 มีนาคม 2555 ข้อ 2.1 และข้อ 2.2 ดังนี้

                    2.1 ข้าราชการพลเรือนสามัญผู้ใดเป็นผู้มีคุณวุฒิตรงตามที่กําหนดในมาตรฐานกําหนดตําแหน่งสําหรับตําแหน่งที่ได้รับแต่งตั้งตามพระราชบัญญัติระเบียบข้าราชการพลเรือน พ.ศ. 2535 ต่อมา ก.พ. ได้ปรับปรุงคุณวุฒิที่กําหนดในมาตรฐานกําหนดตําแหน่ง โดยการยุบรวมสายงานหรือการปรับปรุงคุณวุฒิของบางสายงาน เช่น การปรับปรุงในสายงานวิชาการสถิติ สายงานแพทย์ และสายงานทันตแพทย์ เป็นต้น ทําให้ผู้นั้นเป็นผู้มีคุณวุฒิไม่ตรงตามที่กําหนดในมาตรฐานกําหนดตําแหน่งสําหรับตําแหน่งที่ได้รับแต่งตั้งตามพระราชบัญญัติระเบียบข้าราชการพลเรือน พ.ศ. 2551 ให้ได้รับการปรับเงินเดือนเพิ่มขึ้นตามคุณวุฒิที่ ก.พ. กําหนดไว้เดิมตามมาตรฐานกําหนดตําแหน่งตามพระราชบัญญัติระเบียบข้าราชการพลเรือน พ.ศ. 2535

                    2.2 ข้าราชการพลเรือนสามัญผู้ใดเป็นผู้มีคุณวุฒิตรงตามที่กําหนดในมาตรฐานกําหนดตําแหน่งสําหรับตําแหน่งที่ได้รับแต่งตั้งตามพระราชบัญญัติระเบียบข้าราชการพลเรือน พ.ศ. 2551 และ ก.พ. ได้รับรองปริญญาและประกาศนียบัตรวิชาชีพหรือรับรองคุณวุฒิใดใหม่ เช่น ก.พ. พิจารณารับรองปริญญาการจัดการมหาบัณฑิตของมหาวิทยาลัยมหิดล จากคุณวุฒิปริญญาทางบริหารธุรกิจและการจัดการ เป็นคุณวุฒิปริญญาสาขาวิชาการจัดการ ทางการจัดการ เป็นต้น ทําให้ผู้นั้นเป็นผู้มีคุณวุฒิไม่ตรงตามที่กําหนดในมาตรฐานกําหนดตําแหน่งสําหรับตําแหน่งที่ได้รับแต่งตั้งตามพระราชบัญญัติระเบียบข้าราชการพลเรือน พ.ศ. 2551 ให้ได้รับการปรับเงินเดือนเพิ่มขึ้นตามคุณวุฒิที่ ก.พ. เคยรับรอง และตรงตามที่กําหนดในมาตรฐานกําหนดตําแหน่งสําหรับตําแหน่งที่ได้รับแต่งตั้งในขณะนั้น

          3. กรณีที่ส่วนราชการใดได้บรรจุและแต่งตั้งบุคคลเข้ารับราชการเป็นข้าราชการพลเรือนสามัญตั้งแต่วันที่ 1 เมษายน 2554 ถึงวันที่ 31 มีนาคม 2555 และผู้นั้นเป็นผู้มีคุณสมบัติตามปัจจัย หลักเกณฑ์ วิธีการ และเงื่อนไขการให้ได้รับเงินเดือนแรกบรรจุแบบช่วงที่ อ.ก.พ. กระทรวง หรือ อ.ก.พ. กรม ปฏิบัติหน้าที่ อ.ก.พ. กระทรวง กําหนด ให้ผู้นั้นได้รับเงินเดือนตามคุณวุฒิที่กําหนดใหม่ ตั้งแต่วันที่ 1 เมษายน 2555 โดยดําเนินการ ดังนี้

                    3.1 นําอัตราเงินเดือนขั้นต่ําและช่วงเงินเดือนตามที่กําหนดไว้ในหนังสือที่อ้างถึง ในช่องอัตราเงินเดือนใหม่ (2) ของเอกสารแนบท้าย 1 (ก) - (ค) ที่ตรงตามคุณวุฒิที่ใช้ในการบรรจุและแต่งตั้งข้าราชการผู้นั้น เป็นอัตราเงินเดือนและช่วงเงินเดือนเริ่มต้น

                    3.2 นําร้อยละของปัจจัยตามหลักเกณฑ์ วิธีการ และเงื่อนไขการให้ได้รับเงินเดือนแรกบรรจุแบบช่วงที่เคยใช้คิดคํานวณเงินเดือนสําหรับผู้นั้น มาคํานวณเป็นอัตราเงินเดือนใหม่ โดยใช้อัตราเงินเดือนและช่วงเงินเดือนเริ่มต้นตามข้อ 3.1 

                    3.3 นําจํานวนเงินที่ข้าราชการดังกล่าวได้รับเงินเดือนในวันที่ 1 ตุลาคม 2554 และวันที่ 1 เมษายน 2555 มาคํานวณรวมกับเงินเดือนที่ได้ตามข้อ 3.2

                    3.4 ให้ข้าราชการดังกล่าวได้รับเงินเดือนใหม่ที่คํานวณได้ตามข้อ 3.3 ตั้งแต่วันที่ 1 เมษายน 2555

จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นายนนทิกร กาญจนะจิตรา)

เลขาธิการ ก.พ.


อื่นๆ - โครงการปรับระบบค่าตอบแทนฯ

โทร. 0 2547 1526, 0 2547 1528, 0 2547 1428

โทรสาร 0 2547 1362